Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: — A 9/1994. (IV. 30.) BM rendelet módosításának tervezete
Paragraph Index: 1197

1997. október 28-án megkaptam dr. Majtényi László magyar adatvédelmi biztos faxát, melyben arról tájékoztatott, hogy Hivatala panaszokat kapott Pándy András feltételezett áldozataitól és ezek hozzátartozóitól, mert magánéletük elviselhetetlenné vált az újságírók zaklatása miatt. Mellékelem Majtényi úr sajtóközleményét, melyet a magyar sajtónak írt a kedélyek lecsillapítása végett. Ha a nemzetközi sajtó fokozott érdeklődése magyarázza részben ezt a helyzetet, akkor az újságírók már a kezdetektől csak az ügyben eljáró hatóságoktól szerzett információk alapján dolgozhattak. A magyar adatvédelmi biztos hivatala azt vizsgálja, hogy a magyar rendőri szervek betartották-e az általa felügyelt törvényi rendelkezéseket. Egyezően a magyar kollégám eljárásával, magam is részt vállalok törekvésében, és felhívom az ön figyelmét erre a helyzetre, azért, hogy az ön által irányított, a vizsgálatot folytató rendőri szervek a legszigorúbban tartsák be vonatkozó kötelezettségüket a hivatkozott jogok tiszteletben tartásának biztosítása érdekében. A rendőrségi törvény 39. §-ában és a személyes adatok védelméről szóló 1992. december 8-án kihirdetett törvényben foglalt rendelkezésekből — ezek felügyelete az én hatásköröm — az következik, hogy az áldozatok azonosítását lehetővé tevő adatokat csak az ügyben eljáró személyek ismerhetik meg. Ezért meg kell vizsgálni, hogy a vádlott családi és rokoni kapcsolataira vonatkozó adatok, amelyek a sajtóban napvilágot láttak, valóban helytállóak-e, feltétlenül szükséges volt-e megjelentetésük, és ez megfelel-e a hivatkozott törvényi követelményeknek. Nem fér semmiféle kétség ahhoz, hogy ezeket az adatokat a hatóságok a sajtó tudomására hozták, amely nem is késlekedett azokat feltárni. Nem tévedek, ha azt gondolom, hogy ezeknek az adatoknak a nyilvánosságra hozatalát a bírói szervek irányították azért, hogy hatékonyabban végezzék feladatukat céljaik elérésére. Hálás lennék Önnek azért, ha különös figyelmet fordítana arra, hogy minden szükséges intézkedést tegyenek meg az ilyen mulasztások elkerülésére, és tájékoztatna erről, hogy magyar kollégámat értesíthessem. A mostanival megegyező tartalmú kérést az áldozatok személyiségi jogainak védelme érdekében elküldtem a belga sajtónak. A Belga Újságírók Szövetségének elküldtem továbbá Majtényi úr sajtóközleményének másolatát is. Biztos vagyok abban, hogy kérésemet megkülönböztetett módon figyelembe veszi, válaszát várva fogadja Bíró úr megkülönböztetett tiszteletemet. P. THOMAS Belga Királyság Adatvédelmi Biztosa Melléklet: Dr. Majtényi László úr sajtóközleménye A Belga Újságírók Szövetsége Elnökének Brüsszel, 1997. november 3. TÁRGY: A Pándy András ellen folyó büntetőeljárás áldozatainak a magánélet tiszteletben tartásához való joga Elnök Úr,

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes